Noor Eesti juurtega ameeriklane komponeeris haarava kammerooperi noorest Eesti naisest sõjakeerises. Põhjus, miks helilooja Lembit Beecher oli võimeline kirjutama seda nii tundeliselt, seisneb selles, et tegu oli tema vanaema Taimi Lepasaare elulooga. Alguses näeme, kuidas peategelane elas vabas (1918-1938) Eestis, leidis armastuse, abiellus ja elas üle kaks naaberriikide okupatsiooni. Ta oli  sunnitud põgenema oma perega Saksamaale, kus kaotas oma abikaasa. Sõja lõppedes oli naine Lääne-Saksamaal oma tütardega põgenikelaagris, kui avanes võimalus emigreeruda Ameerikasse ja alustada uut elu. Lembit Beecher näitab oma vanaema elu läbi tantsude, muusika ja piltide.